Για σχέδιο άσκοπης και τεχνητής φυγής κεφαλαίων προκειμένου να προκληθεί αποσταθεροποίηση στη χώρα κάνουν λόγο κύκλοι του Μαξίμου, σημειώνοντας ότι αυτό το σχέδιο είναι βούτυρο στο ψωμί των δανειστών αυτή την κρίσιμη στιγμή της διαπραγμάτευσης.

Οι ίδιες πηγές και υπογραμμίζουν ότι η Ελλάδα δεν εκβιάζεται.

Οι κυβερνητικοί κύκλοι σημειώνουν ακόμη ότι ο λαός γνωρίζει ποιοι ματώνουν για τα συμφέροντα του και ποιοι «παίζουν άθλια παιχνίδια» και προειδοποιούν ότι «η προσπάθεια αυτών των κύκλων θα πέσει στο κενό».

«Θα προσκρούσει στην ψυχραιμία, τη νηφαλιότητα και την αποφασιστικότητα της κυβέρνησης αλλά και του λαού. Το μόνο όπλο που θα ήθελαν να έχουν είναι ο φόβος του λαού μας. Άλλα δεν...», καταλήγουν οι ίδιες κυβερνητικές πηγές.

Υπενθυμίζεται ότι νωρίτερα το Ρόιτερς ανέφερε επικαλούμενο τραπεζικές πηγές ότι οι εκροές καταθέσεων έφτασαν τα δυο δισεκ., κυρίως μετά την κατάρρευση των διαπραγματεύσεων το Σαββατοκύριακο. Σύμφωνα με το πρακτορείο αυτές οι εκροές «καταδεικνύουν το πλήγμα στο χρηματοπιστωτικό σύστημα και την ευρύτερη οικονομία».